MAJOR ลุ้นกำไร Q2/60 สูงสุดของปี หุ้นมีอัพไซด แนะซื้อเป้า 34 บ.
MAJOR ลุ้นกำไร Q2/60 สูงสุดของปี ราคาหุ้นมีอัพไซด์ โบรกฯแนะซื้อเป้า 34 บาท
2 ส.ค. 2560

บล.ฟินันเซีย ไซรัส ระบุในบทวิเคราะห์วันนี้(2 ส.ค.) ว่า บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR คาดกำไรปกติไตรมาส 2/60 เป็น Peak สุดของปี โตสูง 172.9% จากไตรมาสก่อน เนื่องจากเป็นช่วงหน้าหนังทำเงินหลายเรื่อง แต่ลดลงเล็กน้อย 2.5% เทียบช่วงเดียวกันของปีก่อนเราปรับประมาณการกำไรปกติปี 2017-2018 ลงเล็กน้อย 6-9% เป็นกำไรโต 11.8% และ 12.4% ตามลำดับ
ทั้งนี้ กำไรครึ่งแรกปีนี้ที่คาดเป็นสัดส่วน 57% ของคาดทั้งปี ขณะที่ราคาหุ้นปรับฐานลงมา ทำให้มี Upside น่าสนใจขึ้น จากราคาเป้าหมายปี 2017 ที่ 34 บาท ปรับลงจากเดิม 35 บาท (DCF) และคาด Diveidend yield ระดับ 4% ต่อปี ปรับคำแนะนำ ขึ้นเป็น ซื้อ จากเดิม ถือ 